** PROJEKT „ŽIVÁ UČEBŇA“**

Organizácia pobytových aktivít vo vhodnom vonkajšom prostredí so zaraďovaním tém z enviromentálnej , zdravotno-pohybovej, ale aj iných oblastí sa ukazuje ako jedna z najvhodnejších alternatív pre deti predškolského veku. Poloha Materskej školy vo Vinosadoch - tiché prírodné prostredie a priestranný školský dvor je ideálnym miestom, kde môžu deti získať prvé poznatky a skúsenosti so starostlivosťou o životné prostredie.

Prostredníctvom projektu „Živá učebňa“ sme vytvorili jedinečné aktívne vzdelávacie prostredie, v ktorom sa deti intenzívne učia a rozvíjať svoju kreativitu prostredníctvom nového prístupu -outdoroových aktivít. Vybudovaním vyvýšenej záhrady pre bylinky, zeleninu , kvety a výsadbou jedlého plota deti formou zážitkového učenia, priameho pozorovania poznávajú niektoré druhy byliniek, rastliniek, kríkov, ich využitie a ich účinky na organizmus a prostredie.. Deti sú prirodzene zvedavé, pozorujú, skúmajú, učia sa a podieľajú sa aj na starostlivosti polievaním a preplievaním. Získajú skúsenosť, že poznatkami a starostlivosťou o rastliny sa im príroda odvďačí formou úrody, ktorú využijeme na bylinkový čaj, zeleninové polievky a ovocné šaláty.

Ďalším prvkom našej záhrady je poľná kuchyňa, ktorá deťom poskytuje priestor na skúmanie, experimentovanie ale aj hry. Aby mohli deti skúmať a experimentovať bolo im nutné vytvoriť podmienky pre takúto činnosť vo forme pomôcok ako sú mikroskopy, bádacie sady , svetelná tabuľa a pod.

Tento projekt sa uskutočnil vďaka finančnej podpore Nadácie ZSE. Finančné prostriedky , ktoré sme získali boli použité na vybudovanie vyvýšených záhonov a nákup pomôcok na bádanie a experimentovanie. Touto cestou by sme sa chceli poďakovať Nadácií ZSE za podporu projektu „ŽIVÁ UČEBŇA“. Finančnou podporou takýchto projektov prispievajú k zvýšeniu kvality výchovy.

Člen OZ Škôlkár

 